b'\n_START_ARTICLE_\nPotopljene sence\n_START_SECTION_\nZgodba\n_START_PARAGRAPH_\nUniverzitetni profesor dr. Norman Spencer \xc5\xbeivi v biv\xc5\xa1i hi\xc5\xa1i Normanovega o\xc4\x8deta s svojo \xc5\xbeeno Claire. Leto pred tem je Claire do\xc5\xbeivela prometno nesre\xc4\x8do, zaradi katere trpi za delno izgubo spomina._NEWLINE_Njuna soseda sta zakonca Warren in Mary Feur, ki se pogosto prepirata. Nekega dne Claire najde Mary jokati in postane zaskrbljena. Ko nekega ve\xc4\x8dera vidi, da Warren Feur v avto nalaga veliko vre\xc4\x8do, posumi, da je bila Mary v enem od prepirov umorjena in za\xc4\x8dne raziskovati._NEWLINE_Kmalu zatem Claire za\xc4\x8dne opa\xc5\xbeati \xc4\x8dudne dogodke v svoji hi\xc5\xa1i - padanje slik, odpiranje vrat in odsev senc v kopalnici. Claire zato za\xc4\x8dne verjeti, da je Mary dejansko mrtva in jo hodi stra\xc5\xa1it._NEWLINE_Claire skupaj s prijateljico Jody izvede seanso, na kateri \xc5\xbeeli navezati stik z duhom, vendar je seansa brez uspeha. Kasneje se Claire odpravi v kopalnico, kjer najde kad napolnjeno z vodo in opazi duha v ogledalu._NEWLINE_Prestra\xc5\xa1ena Claire se napoti k Normanu in naleti na Warrena, ki ga takoj obto\xc5\xbei umora svoje \xc5\xbeene. Na njeno veliko presene\xc4\x8denje pristopi Mary in pojasni, da je le za\xc4\x8dasno od\xc5\xa1la od doma, Warren pa je za njo peljal njene stvari, kar pojasni, kaj je Warren tistega ve\xc4\x8dera nalagal v avto._NEWLINE_Ko Claire pomisli, da je zadeva re\xc5\xa1ena, v hi\xc5\xa1i ponovno pride do padca slike. Tokrat Claire v okvirju najde \xc4\x8dasopisni \xc4\x8dlanek o pogre\xc5\xa1ani \xc5\xa1tudentki Madison Elizabeth Frank in ugotovi, da je \xc5\xa1tudirala na univerzi, kjer je predaval tudi Norman. Dodatne informacije poi\xc5\xa1\xc4\x8de pri Madisonini materi in ukrade pramen njenih las. S pomo\xc4\x8djo knjige urokov ponovno prikli\xc4\x8de duha Madison, ki jo obsede. Ko se Norman vrne domov, ga za\xc4\x8dne zapeljevati, s tem pa se ji vrne izgubljen spomin in spomni se, da je na dan prometne nesre\xc4\x8de zalotila Normana in Madison skupaj. Ker se po\xc4\x8duti izdano, se umakne k prijateljici Jody._NEWLINE_Norman kasneje prizna, da je z Madison imel razmerje, vendar se ni \xc5\xbeelel lo\xc4\x8diti od Claire, zaradi \xc4\x8desar je Madison naredila samomor v njegovi hi\xc5\xa1i. Da bi prikril ta incident, se je odlo\xc4\x8dil, da Madison skupaj z njenim avtomobilom potisne v bli\xc5\xbenje jezero._NEWLINE_Claire prepri\xc4\x8da Normana, naj obvesti policijo in Norman res uporabi telefon. Claire takoj zatem ugotovi, da Norman sploh ni poklical policije, vendar jo Norman takoj zatem zgrabi in omami, takoj zatem pa \xc5\xbeeli utopiti v kadi. Pojasni ji, da je on v resnici umoril Madison, ki je \xc5\xbeelela o njunem razmerju poro\xc4\x8dati dekanu, \xc4\x8desar pa Norman ni \xc5\xbeelel tvegati._NEWLINE_Claire nato nekako uspe pobegniti v avto in Norman ji sledi. Med vo\xc5\xbenjo se na cesti pojavi duh in Claire med izogibanjem zapelje v jezero, kamor je Norman odvrgel Madison. Padec avtomobila v jezero dvigne Madisonino truplo, ki zgrabi Normana in ga odvle\xc4\x8de na dno, Claire pa se uspe re\xc5\xa1iti.'